**UNIVERSITATEA BABEȘ-BOLYAI DIN CLUJ-NAPOCA**

Institutul de Studii Doctorale

Nr. de înregistrare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CONTRACT DE STUDII UNIVERSITARE DE DOCTORAT**

Art. 1. **Temeiul juridic**

Legea nr. 287/2009 privind Codul Civil; Legea învățământului superior nr. 199/2023; Ordinul de Ministru nr. 3020/2024 pentru aprobarea Regulamentului-cadru privind studiile universitare de doctorat;Regulamentul Universității Babeș-Bolyai de organizare și desfășurare a studiilor universitare de doctorat cu modificările și completările ulterioare, denumit în cele ce urmează Regulament, și orice alte acte normative aplicabile.

Art. 2. **Părțile Contractului**

 (1) *Universitatea Babeș-Bolyai din Cluj-Napoca*, cu sediul în Cluj-Napoca, str. Mihail Kogălniceanu nr. 1, în calitate de instituție de învățământ superior de stat acreditată, aflată în coordonarea Ministerului Educației, instituție organizatoare de studii universitare de doctorat, înregistrată ca operator de date cu caracter personal sub nr. 5533, denumită în continuare *Universitate* și reprezentată legal de către rectorul său, Prof. univ. dr. Daniel DAVID;

 (2) D-l/D-na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , cu domiciliul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , nr. \_\_\_\_ , bl. \_\_\_ , scara \_\_\_ , etaj \_\_\_ , apt. \_\_\_ , județul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , născut(ă) în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_\_ , identificat(ă) cu actul de identitate \_\_\_\_\_ , seria \_\_\_\_\_ , nr. \_\_\_\_\_\_\_\_\_\_\_\_\_\_\_\_\_\_\_\_ , CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înmatriculat(ă) la data de 30.09.2024 în calitate de *student-doctorand* pe un loc **(căsuța corespunzătoare se marchează cu ×)**

* **cu finanțare de la buget și bursă ⬜** **, cu finanțare de la buget, fără bursă ⬜** sau **cu taxă ⬜**
* **forma de studiu cu frecvență ⬜ ,**  **forma de studiu** **cu frecvență redusă ⬜**

**în programul de studii universitare de doctorat științific ⬜**

**în programul de studii universitare de doctorat profesional ⬜**

din domeniul \_\_\_\_\_\_\_\_\_\_\_\_\_\_\_\_, oferit de **Școala Doctorală** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

de la **Facultatea de** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 (3) D-l*/*D-na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, membru al **Școlii Doctorale** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_din **Facultatea de** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de *conducător de doctorat* al studentului-doctorand.

Art. 3. **Obiectul Contractului**

 Prezentul **Contract** are ca obiect derularea activităților pe parcursul studiilor universitare de doctorat ale studentului-doctorand, reglementând raporturile dintre Universitate, studentul-doctorand și conducătorul de doctorat, cu precizarea drepturilor și obligațiilor părților semnatare, în concordanță cu legislația în vigoare.

Art. 4. **Durata Contractului**

 (1) Prezentul Contract se încheie pentru perioada normală de școlarizare de 4 ani universitari consecutivi (8 semestre), cu începere de la 30.09.2024.

 (2) Pentru fiecare perioadă de întrerupere a studiilor universitare de doctorat ale studentului-doctorand precum și pentru perioada de prelungire a acestor studii, perioadă aprobată în conformitate cu *Regulamentul*, se încheie câte un act adițional la prezentul Contract.

Art. 5. **Drepturile și obligațiile părților**

1. (1) **Drepturile Universității**:
	1. (a) stabilește condițiile de desfășurare a studiilor universitare de doctorat, întreruperea, prelungirea și reducerea acestora, precum și înmatricularea și exmatricularea studentului-doctorand;

 (b) urmărește modul în care studentul-doctorand își respectă obligațiile ce decurg din calitatea de student-doctorand, prevăzute în Planul studiilor universitare de doctorat al studentului-doctorand, denumit în continuare *Planul individual*, precum și modul în care studentul-doctorand își respectă obligațiile pe care și le-a asumat prin prezentul Contract;

 (c) stabilește pentru fiecare an universitar cuantumul taxei anuale de școlarizare și al taxei pentru susținerea tezei de doctorat, în funcție de evoluția costurilor școlarizării, în contextul cadrului economic și legal de la momentul respectiv;

 (d) stabilește anual modalitatea de plată a taxelor de către studentul-doctorand și termenele până la care trebuie achitate.

1. (2) **Obligațiile Universității**:
	1. (a) organizează studiile universitare de doctorat;

 (b) prestează servicii de instruire a studentului-doctorand prin școlile doctorale;

 (c) asigură condiții organizatorice și tehnice adecvate de studiu și cercetare, prin punerea la dispoziția studentului-doctorand a infrastructurii de care dispune Universitatea pentru documentare și cercetare, precum și a unui cont gratuit de e-mail destinat numai corespondenței academice și celei administrative, conform Regulamentului de funcționare al Centrului de Comunicații de Date al Universității, având caracter de mijloc de comunicare oficial;

 (d) organizează susținerea publică a tezei de doctorat;

 (e) asigură confidențialitatea datelor cu caracter personal ale studentului-doctorand, conform legii;

 (f) eliberează, la cerere, documente care atestă situația școlară respectiv calitatea de student-doctorand a solicitantului, conform legislației;

 (g) monitorizează și evaluează, prin Institutul de Studii Doctorale, activitatea studentului-doctorand pe parcursul studiilor de doctorat;

 (h) stimulează publicarea lucrărilor științifice ale studentului-doctorand în reviste de specialitate;

 (i) nu face deosebire, în ceea ce privește pregătirea pe parcursul studiilor universitare de doctorat, între studenții-doctoranzi admiși la diferite forme de finanțare;

 (j) virează bursa de studii, în cuantumul și la datele stabilite de instituția care oferă bursa prin intermediul Universității Babeș-Bolyai, studenților-doctoranzi care au obținut bursă din partea acelei instituții.

1. (3) **Drepturile studentului-doctorand**:

 Pe parcursul studiilor universitare de doctorat, mai puțin eventualele perioade de întrerupere a acestora, studentul-doctorand are dreptul:

 (a) să fie informat la cerere asupra programului de studii universitare de doctorat în care a fost înmatriculat;

 (b) să participe la întocmirea planului individual al studiilor universitare de doctorat;

 (c) să beneficieze de sprijinul, îndrumarea și coordonarea conducătorului de doctorat și a comisiei de îndrumare și integritate academică;

 (d) să solicite consiliului școlii doctorale, pe baza unor motive bine întemeiate, schimbarea conducătorului său de doctorat;

 (e) să participe la reuniunile sau seminarele departamentului/colectivului de cercetare, din care face parte conducătorul de doctorat, atunci când sunt în discuție teme relevante pentru studiile universitare de doctorat;

 (f) să fie reprezentat în forurile decizionale ale școlii doctorale, în CSUD și în Senatul Universității, potrivit prevederilor regulamentului școlii doctorale, ale *Regulamentului* și ale Cartei Universității Babeș-Bolyai;

 (g) să beneficieze de logistica, centrele de documentare, bibliotecile și echipamentele Universității pentru pregătirea sa și pentru elaborarea tezei de doctorat;

 (h) să folosească echipament de protecție în timpul executării lucrărilor practice care au loc în mediu toxic, conform normelor de protecție a muncii;

 (i) să participe la activitățile organizate de alte școli doctorale din Universitate;

 (j) să lucreze, cu acordul conducătorului de doctorat, în echipe de cercetare din cadrul Universității sau din cadrul unor unități de cercetare-dezvoltare care au încheiat acorduri sau parteneriate instituționale cu Universitatea;

 (k) să-și desfășoare, după caz, programul de doctorat în cotutelă, în baza unui acord încheiat și semnat de părțile implicate, potrivit legii;

 (l) să beneficieze de mobilități naționale sau internaționale;

 (m) să participe la sesiunile de comunicări științifice organizate de școlile doctorale sau/și de Universitate;

 (n) să beneficieze de sprijin instituțional pentru a participa, în țară sau străinătate, la manifestări științifice, ateliere de lucru și școli de vară/iarnă în domeniul de doctorat în care și-a ales tema tezei de doctorat;

 (o) să efectueze stagii de cercetare la agenți economici publici/privați din țară sau străinătate;

(p) să se implice în orice alte activități profesionale, la solicitarea conducătorului de doctorat sau a școlii doctorale;

 (q) să fie încadrat de IOSUD-UBB ca asistent de cercetare sau asistent universitar, după caz, pe perioadă determinată, în urma unui concurs. Condițiile participării la concurs sunt stabilite de către fiecare școală doctorală.

 (r) pentru studentul-doctorand fără bursă sau cu taxă, posibilitatea desfășurării de activități didactice remunerate va fi reglementată printr-un eventual act adițional;

 (s) să primească titlul și diploma de doctor în domeniul de doctorat în care a fost înmatriculat ca student-doctorand, în condițiile legii;

 (t) să folosească serviciile de comunicație ale Universității - poșta electronică și internetul - numai în legătură cu activitatea de pregătire și cu alte probleme ale procesului de învățământ, conform Regulamentului de funcționare al Centrului de Comunicații de Date al Universității;

 (u) să solicite, în condițiile *Regulamentului*, întreruperea, prelungirea sau reducerea studiilor universitare de doctorat;

 (v) pe toată durata activității, studentul-doctorand beneficiază de recunoașterea vechimii în muncă și specialitate; până la împlinirea vârstei de 26 de ani, beneficiază de asistență medicală și stomatologică gratuită, fără plata contribuțiilor sociale obligatorii, potrivit art. 67 alin. (2) din Legea nr. 199/2023 și art. 224 alin. (1) lit. a) din Legea nr. 95/2006;

 (w) orice alt drept care rezultă din lege, *Regulament* și alte acte normative referitoare la studiile universitare de doctorat.

 (4) **Obligațiile studentului-doctorand**:

* 1. ►Obligații comune tuturor studenților-doctoranzi

 Pe parcursul studiilor universitare de doctorat (mai puțin eventualele perioade de întrerupere a acestora), studentul-doctorand are următoarele obligații:

(a) să desfășoare, în conformitate cu *Regulamentul* și prezentul Contract, activitățile prevăzute în planul individual al studiilor universitare de doctorat pentru perioada specificată la art. 4 alin. (1), respectând obligațiile privind frecvența stabilite în regulamentul specific al școlii doctorale din care face parte;

(b) să îndeplinească următoarele standarde minimale obligatorii pentru obținerea titlului de doctor, așa cum au fost reglementate prin Ordinul de Ministru nr. 5110/2018:

 **1.**

 **2.**

(c) să fie în legătură permanentă cu conducătorul de doctorat, cu membrii comisiei de îndrumare și integritate academică și cu secretariatul Institutului de Studii Doctorale;

 (d) să prezinte rapoarte de activitate conducătorului de doctorat și comisiei de îndrumare și integritate academică cel puțin o dată la 12 luni, precum și ori de câte ori i se solicită;

 (e) să respecte regulamentele și regulile interne din Universitate, să aibă un comportament adecvat calității de student-doctorand;

 (f) să contribuie activ la ameliorarea și îmbunătățirea cadrului de desfășurare a programului de studii universitare de doctorat;

 (g) să răspundă cu promptitudine la toate solicitările pe care i le adresează școala doctorală sau Institutul de Studii Doctorale;

 (h) să verifice la încheierea fiecărui semestru universitar, de regulă în lunile februarie sau martie respectiv iulie sau septembrie, situația sa școlară ce reiese din evidențele secretariatului Institutului de Studii Doctorale și să sesizeze imediat orice inadvertență pe care o observă;

 (i) să aducă la cunoștința directorului școlii doctorale și a directorului CSUD orice situație de natură să atragă modificarea statutului de student-doctorand bugetat sau cu taxă;

 (j) să anunțe imediat la secretariatul Institutului de Studii Doctorale orice modificare care a survenit în datele sale personale;

 (k) **să nu solicite în corespondența sa cu angajații *Universității* transmiterea de date cu caracter personal către alte conturi de e-mail decât cel pus la dispoziția sa gratuit de către *Universitate*, pentru a se permite asigurarea confidențialității acestor date cu caracter personal, cerută de lege.**

 l) orice alte obligații care rezultă din lege, *Regulament* și orice alte acte normative referitoare la studiile universitare de doctorat.

* 1. ►Obligații specifice studenților-doctoranzi în regim cu taxă

 (a) Pe parcursul studiilor sale de doctorat, mai puțin eventualele perioade de întrerupere, studentul-doctorand are obligația de a achita, în condițiile stabilite de Senatul Universității, taxa de studiu pentru fiecare semestru universitar, inclusiv pentru semestrul în care are loc susținerea publică a tezei de doctorat, precum și taxa pentru susținerea tezei de doctorat. Un student-doctorand este considerat a fi în parcursul studiilor universitare de doctorat pe întreaga perioadă a prezenței sale în cadrul programului respectiv, de la înmatriculare şi până la finalizarea programului de studii sau până la exmatriculare, mai puțin în perioadele de întrerupere a studiilor, dar incluzând eventualele prelungiri acordate conform prevederilor contractului de studii. Taxa de studiu pe un semestru dintr-un an universitar, numită în continuare taxă semestrială, reprezintă 50% din taxa anuală de studiu stabilită de Senatul Universității pentru anul universitar respectiv.

 (b) Studentul-doctorand are obligația de a respecta termenele de achitare a taxei de studiu stabilite de Senatul Universității și suportă penalități de 0,04% din suma neachitată la termen, pentru fiecare zi de întârziere, potrivit precizărilor din *Regulament privind taxele (tarifele) de admitere, de școlarizare și de finalizare a studiilor pentru anul universitar 2024-2025* aprobat prin Hotărârea nr. 38/18.03.2024 a Senatului Universității Babeș – Bolyai, cu completari ulterioare. Achitarea penalităților se face la data achitării debitelor principale respective. Studentul-doctorand nu va solicita restituirea unor taxe achitate, în cazul retragerii de la studiile universitare de doctorat, în cazul reducerii duratei programului de studii universitare de doctorat la solicitarea studentului-doctorand, al exmatriculării sau al transferării la alte instituții organizatoare de studii universitare de doctorat.

 (c) Cuantumul taxei anuale de studiu pentru studiile universitare de doctorat din anul universitar 2024 – 2025 a fost stabilit prin Hotărârea nr. 38/18.03.2024 a Senatului Universității Babeș – Bolyai, cu completari ulterioare, pentru fiecare facultate din Universitate. Studenții-doctoranzi, înmatriculați la 30 septembrie 2024 pe un loc cu taxă, vor achita acest cuantum atât pentru anul universitar 2024­2025, cât și pentru fiecare dintre anii universitari 2025-2026, 2026-2027 și 2027-2028, dacă nu întrerup studiile universitare de doctorat pe parcursul perioadei 30 septembrie 2024 - 2 octombrie 2028. Studentul-doctorand care are întreruperi ale studiilor universitare de doctorat pe parcursul perioadei cuprinse între 30 septembrie 2024 - 2 octombrie 2028 va achita taxa semestrială de studiu, care a fost stabilită pentru anul universitar 2024-2025, numai pentru semestrele ce se desfășoară în perioada 30 septembrie 2024 și începutul primului semestru de întrerupere din perioada 30 septembrie 2024 - 2 octombrie 2028. Taxa de studiu se va menţine pe toată durata normală a ciclului de studiu, putând fi indexată cu maximum rata inflaţiei, pentru aceeaşi promoţie de studenţi.

 (d) Din momentul reluării studiilor după o întrerupere, studentul-doctorand în regim cu taxă va achita, în fiecare semestru universitar când participă din nou la studiile universitare de doctorat, o taxă semestrială de studiu calculată pe baza taxei anuale de studiu fixate de Senatul Universității pentru anul universitar din care face parte semestrul respectiv.

 (e) Taxele din cadrul programului de doctorat se încasează de către facultăți. Studentul-doctorand are obligația de a prezenta secretariatului Institutului de Studii Doctorale al Universității, copii după chitanțele care atestă că a achitat taxa de studiu respectiv taxa de susținere a tezei de doctorat.

 (f) Neachitarea taxelor de școlarizare și/sau a penalităților datorate pentru neachitarea la termen conduce la interdicția participării studentului-doctorand la probele specifice de evaluare din cadrul programului de doctorat și la consecințele aferente neparticipării.

 (g) Neachitarea taxelor de școlarizare și/sau a penalităților datorate pentru neachitarea la termen reprezintă o nerespectare a obligațiilor și condițiilor din prezentul Contract, consecințele fiind arătate la art. 6 alin. (2).

 (h) Studenții doctoranzi cu bursă vor efectua activitate didactică de 2 până la 6 ore/săptămână, cu respectarea ariei de competență a fiecăruia, pe parcursul a minim 3 semestre (seminarii sau laboratoare) sau alte activități documentabile (printr-un raport de activitate lunară) în folosul departamentului și/sau a școlii doctorale de care aparțin. Studentul-doctorand încadrat ca asistent de cercetare poate desfăşura și activităţi didactice în regim de plata cu ora, în conformitate cu legislaţia în vigoare.

(5) **Drepturile conducătorului de doctorat**:

 (a) să stabilească comisia de îndrumare și integritate academică a studentului-doctorand în urma consultării acestuia;

 (b) să evalueze activitatea studentului-doctorand pe tot parcursul studiilor universitare de doctorat (mai puțin eventualele perioade de întrerupere a acestora), urmărind exigențele programului de studii universitare de doctorat și respectând interesele profesionale ale studentului-doctorand;

 (c) să propună comisia de doctorat;

 (d) să refuze îndrumarea studentului-doctorand în condițiile în care este pus fără voia sa într-un conflict de interese;

 (e) să solicite consiliului școlii doctorale, pe baza unor motive bine întemeiate, întreruperea relației de conducere a studentului-doctorand;

 (f) orice alt drept care rezultă din *Regulament*, Ordinul nr. 3020/2024 și alte acte normative referitoare la studiile universitare de doctorat.

 (6) **Obligațiile conducătorului de doctorat**:

* 1. (a) să desfășoare activitatea de conducere a studentului-doctorand în cadrul Școlii Doctorale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a Universității Babeș-Bolyai;

 (b) să întocmească împreună cu studentul-doctorand *Planul individual* și să-l supună aprobării consiliului școlii doctorale;

 (c) să asigure studentului-doctorand, pe tot parcursul studiilor universitare de doctorat (mai puțin eventualele perioade de întrerupere a acestora), o îndrumare științifică, profesională și deontologică adecvată;

 (d) să urmărească permanent modul în care studentul-doctorand își duce la îndeplinire activitățile din cadrul studiilor sale de doctorat;

 (e) să ia toate măsurile necesare pentru a-i asigura studentului-doctorand condițiile, cunoștințele și informațiile care să maximizeze șansele finalizării studiilor universitare de doctorat;

 (f) să efectueze o evaluare obiectivă, riguroasă a activității și a rezultatelor studentului-doctorand;

 (g) să depună diligențele necesare pentru implicarea doctorandului în proiecte de cercetare;

 (h) să evite apariția unor conflicte de interese în conducerea studentului­doctorand.

Art. 6. **Modificarea și rezilierea Contractului**

 (1) Contractul de studii doctorale încetează la data aprobării de către consiliul școlii doctorale a unei cereri a studentului-doctorand de retragere de la studiile universitare de doctorat din Universitate sau de mobilitate definitivă a acestuia la altă instituție organizatoare de studii universitare de doctorat, respectiv la data finalizării de către studentul-doctorand a studiilor universitare de doctorat. Obligațiile născute până la data încetării *Contractului* trebuie executate în condițiile contractuale.

 (2) Contractul se reziliază, fără intervenția instanței de judecată și fără alte formalități, în cazul exmatriculării studentului-doctorand sau în situația în care studentul-doctorand nu respectă obligațiile și condițiile prevăzute în prezentul Contract sau în reglementarile legale în vigoare. În primul caz, rezilierea se produce prin adoptarea deciziei de exmatriculare de către consiliul școlii doctorale. În cel de-al doilea caz, rezilierea se produce la data comunicării de către Universitate a constatării nerespectării de către studentul-doctorand, fără a fi nevoie de o punere în întârziere sau de o altă formalitate, ori de intervenția instanței de judecată. Universitatea este îndreptățită la plata de către studentul-doctorand a debitelor acumulate, a penalităților aferente și/sau a unor daune materiale.

 (3) Orice măsură luată de Universitate, considerată a fi în favoarea studentului-doctorand, nu poate fi interpretată ca o renunțare la pactul comisoriu expres stipulat la alin. (2) respectiv la clauzele de exmatriculare.

 (4) Forța majoră, așa cum este definită de lege, duce la suspendarea executării Contractului și apără de răspundere partea care o invocă în termen.

 (5) Orice modificare privind clauzele prezentului *Contract*, în timpul executării acestuia, impune încheierea unui act adițional, conform dispozițiilor legale. Contractul se modifică de drept în cazul modificării legislației referitoare la organizarea și desfășurarea studiilor universitare de doctorat.

(6) Conflictele în legătură cu încheierea, executarea, modificarea, suspendarea sau încetarea prezentului Contract vor fi soluționate pe cale amiabilă. În eventualitatea în care stingerea divergențelor nu va putea fi convenită pe cale amiabilă, soluționarea acestora va fi realizată de către instanța judecătorească competentă material și teritorial.

Art. 7. **Alte clauze**

 (1) Planul individual de studii universitare de doctorat, semnat de conducătorul de doctorat și de studentul-doctorand, aprobat de consiliul **Școlii Doctorale** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din cadrul Facultății de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, face parte din prezentul Contract.

 (2) Teza de doctorat este un document public. Aceasta se redactează şi în format digital. În domeniul artelor, teza de doctorat poate fi însoţită de înregistrarea pe suport digital a creaţiei artistice originale.

(3) Teza de doctorat şi anexele sale se publică pe un site administrat de Ministerul Educaţiei, cu respectarea legislaţiei în vigoare în domeniul drepturilor de autor. Publicarea tezei de doctorat se va face atât cu numele și prenumele studentului-doctorand cât și cu numele și prenumele conducătorului de doctorat.

 (4) Universitatea are dreptul să afișeze, iar studentul-doctorand consimte să fie afișat pe paginile de web ale Universității (în Internet), rezumatul tezei de doctorat, depus de studentul-doctorand la Institutul de Studii Doctorale cu ocazia declanșării procedurii de susținere publică a tezei de doctorat.

 (5) Sesizări și solicitări care privesc studiile universitare de doctorat din Universitate se depun în scris la Institutul de Studii Doctorale, care le va înainta spre soluționare, după caz, forurilor competente.

 (6) În situații speciale, durata programului de studii universitare poate fi prelungită cu 1-2 ani, cu aprobarea senatului universitar, la propunerea conducătorului de doctorat și în limita fondurilor disponibile, la solicitarea studentului-doctorand, cu avizul conducătorului de doctorat și cu aprobarea senatului universitar, în condițiile prevăzute de lege și Regulament. Prelungirea se poate acorda o singură dată. Cererea de prelungire se depune de conducătorul de doctorat la secretariatul Institutului de Studii Doctorale și va fi apoi supusă de directorul consiliului studiilor universitare de doctorat aprobării senatului universității. De asemenea, durata programului de studii universitare de doctorat poate fi redusă cu un an, la solicitarea studentului-doctorand, cu avizul conducătorului de doctorat și cu aprobarea senatului universitar.

 (7) Dacă studentul-doctorand obține o bursă, care urmează să-i fie virată prin Universitate, se va încheia un act adițional la prezentul Contract. Acest act adițional reglementează drepturile și obligațiile, ce decurg din calitatea de student-doctorand bursier, pentru studentul-doctorand și pentru Universitate.

 (8) Studentul-doctorand se obligă să respecte prevederile Legii securității și sănătății în muncă, nr. 319/2006.

 Prezentul Contract s-a încheiat astăzi, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la Universitatea Babeș-Bolyai din Cluj­Napoca, în patru exemplare, câte unul pentru fiecare parte contractantă.

 Universitatea Babeș-Bolyai din Cluj-Napoca Student-doctorand

 Rector

 Prof. univ. dr. Daniel DAVID ...............................................................................

 (Nume și prenume)

 .................................................... .........................................................................

 (Semnătura) (Semnătura)

 Vizat de legalitate, Conducător de doctorat

 Titlu univ. dr. ........................................................

 (Nume și prenume)

 .............................................................................

 (Semnătura)

 Director școală doctorală

 Titlu. univ. dr. (Nume și prenume)

 .........................................................................

 (Semnătura)